Publication: Magyar Közlöny
Issue: MK-1998-99 (Year: 1998, Number: 99)
Era: 1990-2004
Section: — a területfejlesztésről és területrendezésről szóló 1996. évi XXI. törvény rendelkezései
Paragraph Index: 728

2. Abban az esetben, ha a vita két olyan, (az Egyezményben részt vevő) Fél között áll fenn, amelyek közül az egyik az Európai Gazdasági Közösség — amely maga is (az Egyezményben részt vevő) Fél — Tagállama, a döntőbíráskodás iránti keresetet egyidejűleg ehhez a Tagállamhoz és a Közösséghez is kell címezni, s ők a kereset kézhezvételétől számított egy hónapos határidőn belül közösen értesítik erről a főtitkárt, ha a vitában részt vevő egyik Felet a Tagállam vagy a Közösség, illetve a Tagállam és a Közösség együtt adja. A fent említett határidőn belüli értesítés elmaradása esetén a Tagállam és a Közösség a döntőbíróság megválasztását és eljárásmódját szabályozó rendelkezések alkalmazása szempontjából egyugyanazon, vagyis egyetlen Félnek minősül. Ugyanez a helyzet akkor is, ha a Tagállam és a Közösség együttesen adja a vitában részt vevő egyik Felet. A jelen bekezdés által feltételezett esetben az alább következő 4. bekezdés első mondatában előírt egy hónapos határidő két hónaposra változik.

Source: https://magyarkozlony.hu/hivatalos-lapok/e67df70937c63d2c106c0cc23934f14b96de8779/dokumentumok/e64dbffc9ab0d394453d2ed502284811c07b8d34/letoltes